SAMTEL เปิดข่าวดี! กิจการร่วมค้า “SSL consortium” คว้างาน “กสท” มูลค่าเฉียด 2 พันลบ.
SAMTEL เปิดข่าวดี! กิจการร่วมค้า "SSL consortium" คว้างาน “กสท” มูลค่าเฉียด 2 พันลบ.
21 ธ.ค. 2561

บริษัท สามารถเทลคอม จำกัด (มหาชน) หรือ SAMTEL เปิดเผยว่า เมื่อวานนี้ (20 ธ.ค.) กิจการค้าร่วมชื่อ “SSL consortium” ซึ่งประกอบด้วย บริษัท สามารถคอมมิวนิเคชั่น เซอร์วิส จำกัด (SCS) ซึ่งเป็นบริษัทย่อยที่บริษัทถือหุ้นร้อยละ 99.99, บริษัท สกาย ไอซีที จำกัด (มหาชน) หรือ SKY และบริษัท ล็อกซเล่ย์ ซิสเต็ม อินทิเกรเตอร์ จำกัด ได้ลงนามในสัญญารับจ้างโครงการจ้างเพิ่มความจุโครงข่ายเชื่อมโยงไปยังชายแดนและไปยังสถานีเคเบิลใต้น้ำกับศูนย์โทรคมนาคม ของบริษัท กสท โทรคมนาคม ซึ่งมีมูลค่าโครงการทั้งสิ้น 1,992.01 ล้านบาท (รวมภาษีมูลค่าเพิ่ม)
โดยในส่วนของ SCS มีมูลค่าเท่ากับ 678.15 ล้านบาท (รวมภาษีมูลค่าเพิ่ม) และจะต้องดำเนินการส่งมอบงานเสร็จสมบูรณ์ ภายใน 210 วัน นับถัดจากวันที่ลงนามในสัญญา และมีเงื่อนไขการชำระเงินแบ่งออกเป็น 4 งวด ตามความคืบหน้าของงานที่แล้วเสร็จ
 